གསུམ་པ་འཁྲུངས་དུས་ལ།སྟོན་པ་གཤེན་རབ་མི་བོ་ནི་སྤྱི་ལོ་སྔོན་གྱི་༡༦༠༡༧ལོའི་ཟླ་བ་དང་པོའི་ཚེས་བཅོ་ལྔའི་ཉིན་ལ་སྐུ་བལྟམས།དེའི་དུས་ཡབ་རྒྱ་བོན་ཐོད་དཀར་གྱིས་མཚན་མཁན་བྲམ་ཟེ་གདན་དྲངས་ནས་སྐུ་ལ་མཚན་གསོལ་དུ་འཇུགམཚན་མཁན་བྲམ་ཟེས་རྒྱལ་བུའི་སྐུ་ལ་ཞིབ་ཏུ་བརྟག་རྗེས་བསྟོད་བསྔགས་བཅས་གསུང་དོན།རྒྱལ་བུ་ནི་གཞན་དང་མི་འདྲ་བ་སྤྲུལ་པའི་སྐུ་ལགས་སོ།།མཚན་སྟོན་པ་གཤེན་རབ་མི་བོ་ཞེས་གསོལ།གཤེན་ནི་རིགས་རུས།རབ་ནི་མཆོག་གམ་མགོན་དུ་གྱུར་བ།མི་བོ་ནི་རླབས་ཆེན་པའི་མི་ཆེ་བོ།མདོར་བསྡུས་ན།སྟོན་པ་གཤེན་རབ་མི་བོ་ནི་དམུ་རུས་གཤེན་ལས་འཁྲུངས་པའི་སྟོན་པ་བླ་ན་མེད་པའམ་སངས་རྒྱས།ཡང་ན་རླབས་ཆེན་པའི་མི་སྣ་ཞིག་གོ།